Diari Oficial de la Generalitat Valenciana


Sumari del DOGV 3478, del 21-04-1999 (1999/3507)

Informació pública del decret sobre expropiació, pel procediment de taxació conjunta, de la parcel·la situada entre l'avinguda de Niça i el carrer dels Països Encandinaus.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3507


Organisme emissor
:   Ajuntament d'Alacant

Tipus de document
:   Anunci

Informació pública del decret sobre expropiació, pel procediment de taxació conjunta, de la parcel·la situada entre l'avinguda de Niça i el carrer dels Països Encandinaus. [1999/M3507]
  
L'Alcaldia Presidència i, en el nom d'aquesta, el regidor delegat d'Urbanisme i Medi Ambient, ha dictat, amb data de 4 de març de 1999, la següent resolució:
  
"Decret sobre expropiació, pel procediment de taxació conjunta, de la parcel·la situada entre l'avinguda de Niça i el carrer dels Països Encandinaus:
  
Com a conseqüència dels efectes produïts per la riuada del 30 de setembre de 1997, la Generalitat Valenciana va aprovar les obres d'emergència per a la defensa contra les inundacions a Alacant, entre les quals es troba la construcció del col·lector del carrer dels Països Escandinaus, per a la qual és imprescindible ocupar la parcel·la situada en la confluència de l'esmentada via pública amb l'avinguda de Niça, que a continuació es descriurà, destinada a formar part del domini públic en virtut de les alineacions del Pla General. La parcel·la és la següent:
  
Parcel·la 1 (única). Terreny de tanca, situat en l'avinguda de Niça, 19, en forma de trapezi i amb una cabuda de 108,21 metres quadrats pertanyent a la finca inscrita en el Registre de la Propietat número 4, llibre 353, foli 54, número 19.794/1.ª herència, a favor d'Elisa Herrero Higón.
  
El terreny està destinat a jardí amb els seus elements propis entre els quals cal destacar tres palmeres i una piscina de xicotetes dimensions (15 metres quadrats) afectada parcialment, sent els seus límits els següents:
  
Nord, amb la resta de la finca de la seua procedència, en una línia de 22,00 metres de longitud.
  
Sud, amb el carrer dels Països Escandinaus, en una línia de 5,84 metres de longitud.
  
Est, amb l'avinguda de Niça, en una línia de 5,84 metres de longitud.
  
Oest, amb el carrer dels Països Escandinaus, en una línia de 8,71 metres de longitud."
  
Es troba en l'expedient el corresponent full de preu just, per tal de tramitar-lo pel procediment de taxació conjunta regulat en l'article 202 del Reglament de Gestió Urbanística, tal com permet l'article 36 de la Llei 6/1998, de 13 d'abril, sobre Règim del Sòl i Valoracions.
  
En virtut del que s'ha exposat, resolc:
  
Primer
  
Aplicar al present projecte d'expropiació forçosa el procediment de taxació conjunta.
  
Segon
  
Exposar al públic, per termini d'un mes, el projecte d'expropiació de la parcel·la situada en l'avinguda de Niça i el carrer dels Països Escandinaus, descrita en l'exposició de motius, i documents annexos, amb la finalitat que els qui puguen resultar interessats formulen les observacions i reclamacions que estimen convenients, en particular en allò que afecta la titularitat o valoració dels seus respectius drets.
  
La informació pública s'efectuarà mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província i en un periòdic delo de major circulació en la província.
  
Tercer
  
Notificar el full de preu just als qui apareguen com a titulars de béns o drets en l'expedient, mitjançant el trasllat literal del corresponent full de preu just, perquè puguen formular al·legacions en el termini d'un mes, comptat a partir de la data de notificació.
  
Es publica perquè en prengueu coneixement, de conformitat amb el que disposa l'article 197 del Reglament de Gestió Urbanística, i es fa saber que l'expedient es troba de manifest en les dependències d'Urbanisme, situades en la tercera planta de l'Ajuntament, carrer de Jorge Juan, 1, on podrà ser examinat, i s'hi podran aportar per escrit les dades oportunes, en el termini d'un mes a comptar des del següent al de la publicació en el Diari Oficial de la Generalitat Valenciana.